Александър Поуп
Щастлив е тоз, чиято грижа…

Превод от английски: Александър Тончев, 2006

chitanka.info

Щастлив е тоз, чиято грижа

е само бащината нива,

доволен в роден край да диша

тоз въздух, що опива.

Поля му да го хранят с хляб,

да го поят стада му с мляко,

гора му да му дава хлад,

а зимата топлик.

Блажен е тоз, що леко може

от ден в година да минава,

здрав в тяло, дух да не тревожи

и дневно да успява.

Здрав нощен сън, наука с отдих

да съчетава в радост висша,

невинност пък да съпроводи

с дълбока мисъл.

Живот невидим да живея,

да си отида неоплакан,

умра ли, камък да не знае

къде ми гроба слагат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.